CELEX: 22011D0117
Language: sk
Date: 2011-10-21 00:00:00
Title: Rozhodnutie Spoločného výboru EHP č. 117/2011 z  21. októbra 2011 , ktorým sa mení a dopĺňa príloha IX (Finančné služby) k Dohode o EHP

22.12.2011   
            
            
               SK
            
            
               Úradný vestník Európskej únie
            
            
               L 341/81
            
         ROZHODNUTIE SPOLOČNÉHO VÝBORU EHP
   č. 117/2011
   z 21. októbra 2011,
   ktorým sa mení a dopĺňa príloha IX (Finančné služby) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha IX k dohode bola zmenená a doplnená rozhodnutím Spoločného výboru EHP č. 78/2011 z 1. júla 2011 (1).
            
         
               (2)
            
            
               Smernica Európskeho parlamentu a Rady 2009/103/ES zo 16. septembra 2009 o poistení zodpovednosti za škodu spôsobenú prevádzkou motorových vozidiel a o kontrole plnenia povinnosti poistenia tejto zodpovednosti (2) sa má začleniť do dohody.
            
         
               (3)
            
            
               Smernicou 2009/103/ES sa zrušujú smernice Rady 72/166/EHS (3), 84/5/EHS (4) a 90/232/EHS (5) a smernice Európskeho parlamentu a Rady 2000/26/ES (6) a 2005/14/ES (7) začlenené do dohody, a preto je potrebné odkaz na ne v rámci dohody vypustiť, okrem tých ustanovení smerníc 2000/26/ES a 2005/14/ES, ktorými sa menia a dopĺňajú smernice Rady 73/239/EHS (8) a 88/357/EHS (9), odkaz na ktoré bude v rámci dohody vypustený na základe rozhodnutia Spoločného výboru EHP, ktorým sa smernica Európskeho parlamentu a Rady 2009/138/ES (10) začlení do dohody.
            
         
               (4)
            
            
               Súčasná úprava smernice 2000/26/ES by sa mala zachovať v súvislosti so smernicou 2009/103/ES,
            
         PRIJAL TOTO ROZHODNUTIE:
   Článok 1
   Príloha IX k dohode sa mení a dopĺňa takto:
   
               1.
            
            
               Znenie bodu 8 (smernica Rady 72/166/EHS) sa nahrádza takto:
               „32009 L 0103: smernica Európskeho parlamentu a Rady 2009/103/ES zo 16. septembra 2009 o poistení zodpovednosti za škodu spôsobenú prevádzkou motorových vozidiel a o kontrole plnenia povinnosti poistenia tejto zodpovednosti (Ú. v. EÚ L 263, 7.10.2009, s. 11).
               Ustanovenia smernice sa na účely tejto dohody vykladajú s týmito úpravami:
               Článok 21 ods. 6 znie takto:
               
                  „Vymenovanie likvidačného zástupcu neznamená samo osebe otvorenie pobočky v zmysle článku 1 písm. b) smernice 92/49/EHS a likvidačný zástupca sa nepovažuje za prevádzkareň v zmysle článku 2 písm. c) smernice 88/357/EHS.“ “
               
            
         
               2.
            
            
               Znenie bodov 9 (druhá smernica Rady 84/5/EHS), 10 (tretia smernica Rady 90/232/EHS) a 10a (smernica Európskeho parlamentu a Rady 2000/26/ES) sa vypúšťa.
            
         Článok 2
   Znenie smernice 2009/103/ES v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 1. novembra 2011 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (11).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 21. októbra 2011
      
         
            Za Spoločný výbor EHP
         
         
            predseda
         
         Kurt JÄGER
      
   
   
      (1)  Ú. v. EÚ L 262, 6.10.2011, s. 45.
   
      (2)  Ú. v. EÚ L 263, 7.10.2009, s. 11.
   
      (3)  Ú. v. ES L 103, 2.5.1972, s. 1.
   
      (4)  Ú. v. ES L 8, 11.1.1984, s. 17.
   
      (5)  Ú. v. ES L 129, 19.5.1990, s. 33.
   
      (6)  Ú. v. ES L 181, 20.7.2000, s. 65.
   
      (7)  Ú. v. EÚ L 149, 11.6.2005, s. 14.
   
      (8)  Ú. v. ES L 228, 16.8.1973, s. 3.
   
      (9)  Ú. v. ES L 172, 4.7.1988, s. 1.
   
      (10)  Ú. v. EÚ L 335, 17.12.2009, s. 1.
   
      (11)  Ústavné požiadavky neboli oznámené.